Fikih Bâbinè'

Fiqih bâbinè' iyâ arèya cabang kajiyân ḍâlem èlmo fikih Islam sè fokus ḍâ' okom-okom syarè'at sè akaè' bi' kaoḍi'ân bâbinè'. Bhâk-rembhâk ḍâlem fikih bâbinè' ayèssè pan-bârâmpan bâgiyân molaè ḍâri ibâḍâ, kalakowan, mantan, pèsa, sangkolan, bân ghi' bânnyâ' polè. Fikih bâbinè' dhâddhi pentèng bâgi sa bâbinè' moslèma, polana abârri' patonjuk kalabân ḍâ'remma ajâlenè oḍi' kaulâ sadhâjâ sasowai bi' prinsip-prinsip Islam.

 Macèm okom fikih bâbinè' 
Bâḍâ pan-bârempan macem okom fiqih sè èrembhâk ḍâlem èlmo fikih, è antarana:

 Okom bhâb ibâḍâ, akadhi bhâjeng, pasa, zâkat, bân hajji. Ḍâlem hal rèya, fikih bâbinè' ngajhâri atoran-atoran hosos sè kodhu bâgi babinè'.
 Okom bhâb muammalah, akadhi jhuwâl-belli, sèwa-anyèwa, bân jem- nginjem. Ḍâlem hal rèya fikih bâbinè' ngajhâri atoran-atoran hosos sè kodhu bâgi bâbinè' ḍâlem ngalakonè transaksi wel-juwel otabâ masala pessè. 
 Okom bhâb kabinan bân pèsa, akadhi rat-syarat essana kabinan, hak-hak lakè bini, ra-carana pèsa. Ḍâlem hal rèya, fikih babinè' ngajhâri bhâb atoran sè kaètanna bi' lakon bân hak-hak bâbinè' ḍâlem kalowarga.
 Okom bhâb sangkolan, akadhi ra-carana gi-bâgiyânna sangkolan bân hak-hak pawarès. Ḍâlem hal rèya, fikih bâbinè' ngajhâri bhâb atoran sè kodhu bâgi bâbinè' ḍâlem ngaollè hak sangkolan  bân ḍâ'remma carana abâgi harta sangkolan. 
 Okom bhâb adhâp bân kalakowan, akadhi andhep asor bân carana acaca sè bhâghus. Ḍâlem hal rèya, fikih bâbinè' ngajhâri bhâb carana adon-jandon bi' orèng laèn bân adhâp-adhâp sè kodhuna èlakonè bi' babinè' moslèma.

 Sombher 

Bhângsa:Fikih
Bhângsa:Islam bân Bâbinè'